Diari Oficial de la Generalitat Valenciana


Sumari del DOGV 364, del 16-04-1986 (1986/806034)

DECRET 38/1986, de 10 de març,, del Consell de la Generalitat Valenciana, sobre coordinació entre la Conselleria de Cultura, Educació i Ciència i la d'Agricultura i Pesca en matèria de formació professional agrària i pesquera.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/03/10/38/dof/vci/html**

### Dades del document

Número de DOGV
:   364

Data del DOGV
:   16-04-1986

Secció del DOGV
:   DISPOSICIONS GENERALS

Número del document
:   1986/806034


Data del document
:   10-03-1986

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

 Descriptors 

:   * regulació de la pesca

Decret 38/1986, de 10 de març, del Consell de la Generalitat Valenciana, sobre coordinació entre la Conselleria de Cultura, Educació i Ciència i la d'Agricultura i Pesca en matèria de formació professional agrària i pesquera.  
El sector primari, bàsic en l'economia de la Comunitat Valenciana, necessita potenciar les estructures productives pròpies amb la finalitat que aquestes siguen competitives i les rendes s'igualen a la resta dels sectors.  
Aquesta evolució passa necessàriament per l'elevació dels coneixements tècnics i culturals de les persones dedicades a l'agricultura i la pesca.  
El Reial Decret 3533/1981, de 29 de desembre, transferí a la Generalitat Valenciana, entre altres, els serveis i les funcions referents a la capacitació agrària que, per Decret del Consell de 20 de desembre de 1982, foren assignades a la Conselleria d'agricultura i Pesca.  
D'altra banda a la Conselleria de Cultura, Educació i Ciència, per Reial Decret 2093/1983, de 28 de juliol, i Decret del Consell 108/1983, de 15 de setembre, li foren assignades les competències en matèria d'ensenyament, i amb elles la Formació Professional, entre les branques de la qual figura l'Agrària.  
Es evident la necessitat de coordinar ambdues activitats d'ensenyament i capacitació de caràcter agrari i pesquer en aquelles zones on, a més de donar-s'hi situacions comunes pel que fa a la necessitat d'impartir una o altra activitat, reunesquen condicions de locals i mitjans materials aptes per realitzar una activitat coordinada.  
En conseqüència, i a proposta conjunta de les Conselleries de Cultura, Educació i Ciència i d'agricultura i Pesca, i amb la deliberació prèvia del Consell de la Generalitat Valenciana en reunió del dia 10 de març de 1986,  
DECRETE:  
Article primer  
La coordinació dels ensenyaments de caràcter agrari i pesquer que despleguen les Conselleries de Cultura, Educació i Ciència i d'agricultura i Pesca, es regirà per les normes establertes en aquest Decret.  
Article segon  
Seran funcions i competències compartides per ambdues Conselleries:  
a) Promoció de la branca Agrària dels Centres, així com l'elaboració i proposta de nivells i especialitats.  
b) L'avaluació conjunta d'orientació i qüestionaris propis de l'Àrea tecnològica dels plans corresponents d'estudi d'acord amb els continguts fixats a nivell de tota la Comunitat.  
c) Dictamen conjunt per a l'aprovació dels textos de tecnologia de les diferents especialitats.  
d) Determinar les característiques tècniques que han de reunir els edificis, instal·lacions i explotacions agràries o pesqueres destinades a impartir la Formació Professional i les necessitats mínimes.  
e) Establir criteris per a la participació del professorat en els cursos de formació i reciclatge que aquestes puguen planificar.  
f) L'aprofitament òptim dels Centres d'ambdues Conselleries, amb la possible implantació d'altres branques no agràries a Centres de titularitat de la Conselleria d'agricultura i Pesca i de les especialitats agràries als Centres de la Consellería de Cultura, Educació i Ciència.  
Article tercer  
Seran funcions i competències pròpies de la Conselleria de Cultura, Educació i Ciència:  
a) Les que afecten a l'ordenació educativa dels ensenyaments.  
b) La inspecció tècnica de tots els Centres.  
c) Determinar la plantilla de professors als Centres Públics, així com les titulacions exigides als professors que realitzen llurs activitats docents als Centres que impartesquen ensenyaments reglats de Formació Professional agrària i pesquera, tant si aquests són públics com privats.  
d) L'autorització de tots els Centres que es dediquen a aquests ensenyaments.  
e) La gestió de tots els expedients encaminats a l'obtenció de títols amb validesa acadèmica.  
f) L'aportació del material didàctic i els recursos humans necessaris per atendre la docència, llevat el professorat de l'Àrea Tecnològica.  
Article quart  
Seran funcions i competències pròpies de la Conselleria d'Agricultura i Pesca.  
a) La formació permanent de caràcter tecnològic dels professionals de l'agricultura i la pesca, mitjançant els cursos de capacitació específics.  
b) La gestió dels titols professionals que no tinguen caràcter acadèmic i que li corresponguen.  
c) Aportació del professorat necessari per atendre adequadament la docència en L'Àrea Tecnològica.  
d) Assegurar el suport tècnic necessari per a la connexió de l'alumne amb la realitat de la seua activitat futura.  
Article cinquè  
Amb caràcter general correspon a la Conselleria de Cultura, Educació i Ciència i a la Conselleria d'agricultura i Pesca la gestió i sosteniment dels respectius Centres, llevat que en els acords particulars de col·laboració s'establirà una altra cosa.  
Article sisé  
Un. El seguiment dels treballs concrets de coordinació estarà a càrrec d'una Comissió que tindrà les missions següents:  
a) Elaboració d'informes i propostes que afecten les competències referides en l'article segon.  
b) Emetre informes per a l'homologació dels Centres de formació agrària i pesquera, dependents de la iniciativa privada i per a la possible concessió de subvencions als referits Centres.  
c) Elaborar acords de col·laboració per a la utilització conjunta dels Centres que per les característiques pròpies es consideren adients i dins el marc del present Decret.  
Dos. La composició d'aquesta comissió serà la següent:  
a) Per part de la Conselleria de Cultura, Educació i Ciència.  
-El Director General d'Ensenyaments Mitjans.  
-El Cap del servei de Formació Professional.  
-Un Coordinador de Formació Professional.  
b) Per part de la Conselleria d'agricultura i Pesca.  
-El Director General d'Innovació i Tecnologia Agràries.  
-El Cap del Servei de Transferència de Tecnologia Agrària.  
-Un funcionari de la Conselleria d'agricultura i Pesca, a designar pel Director General d'Innovació i Tecnologia Agràries.  
Tres. La Comissió funcionarà com a òrgan col·legiat amb una Presidència alternativa. Es reunirà almenys dues vegades a l'any: una durant els mesos de juny/juliol per realitzar el balanç i previsions, i l'altra per a les incidències durant els mesos febrer/març.  
Quatre. Els acords de la Comissió que siguen presos per unanimitat, amb l'assistència de la majoria dels membres que la composen, es consideren vinculants i les discrepàncies es resoldran per acord conjunt de les Conselleries implicades.  
DISPOSICIONS FINALS  
Primera  
Hom faculta els Consellers de Cultura, Educació i Ciència i d'agricultura i Pesca, per dictar les disposicions i normes necessàries per al desenvolupament i l'aplicació d'aquest Decret.  
Segona  
El present Decret entrarà en vigor el mateix dia de la publicació en el Diari Oficial de la Generalitat Valenciana.  
València, a 10 de març 1986.  
El President de la Generalitat,   
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN  
EL Conseller d'agricultura i Pesca,   
LLUIS FONT DE MORA I MONTESINOS


Còpia Permalink ELI